**Lēmums**

***Par* *nomas maksas samazinājuma piemērošanu sakarā ar Covid-19 izplatību akciju sabiedrībai Drogas***

*15.12.2020 , Rīgā.*

Latvijas Nacionālajā dabas muzejā 7.12.2020 saņemts muzeja telpu nomnieka- akciju sabiedrība **Drogas**, reģ. Nr. 40003271420 (turpmāk- Nomnieks), iesniegums Nr.638/2020/0S1 ar lūgumu samazināt nomas maksu par 2020.gada novembra mēnesi.

Nomniekam iznomātas telpas K. Barona ielā 4, Rīgā, 1. stāvā, 286.0 kv.m platībā saskaņā ar 31.08.2012. noslēgto Līgumu Nr.21/2012 un 29.09.2017 Vienošanos par 31.08.2012.LĪGUMA Nr.21/2012 Par nekustamā īpašuma K. Barona ielā 4, Rīgā, daļas nomu darbības termiņa pagarināšanu (turpmāk- Nomas līgums).

Nomnieks atbilstoši 14.07.2020 Ministru kabineta Noteikumu Nr. 453 *par publiskas personas un publiskas personas kontrolētas kapitālsabiedrības mantas nomas maksas atbrīvojuma vai samazinājuma piemērošanu sakarā ar Covid-19 izplatību (turpmāk -Noteikumi)* 7.punktā noteikto, iesniegumam ir pievienojis prasīto informāciju.

Pārbaudot Nomnieka iesniegto informāciju, kā arī publiski pieejamās datu bāzēs (<https://info.ur.gov.lv/#/legal-entity/40003271420> , <https://www6.vid.gov.lv/NPAR/Izzina> ) esošo informāciju, tiek konstatēts, ka nomnieks vienlaikus atbilst visiem Noteikumu 3.punktā nosauktiem kritērijiem nomas maksas samazinājuma saņemšanai:

3.1. nomnieka ieņēmumi no saimnieciskās darbības 2020. novembrī, salīdzinot ar 2019. gada šī mēneša vidējiem ieņēmumiem, ir samazinājušies vismaz par 30 %;

3.2. nomniekam uz iesnieguma iesniegšanas dienu nav Valsts ieņēmumu dienesta administrēto nodokļu parāda, kas ir lielāks par 1000 *euro*;

3.3. nomniekam uz iesnieguma iesniegšanas dienu nav uzsākts maksātnespējas process;

3.4. nomniekam pēdējā gada laikā nav bijuši trīs vai vairāk nomas maksas un citu saistīto maksājumu kavējumu vai jebkādas citas būtiskas neizpildītas līgumsaistības pret iznomātāju;

3.5. nomnieks nav [Publisko iepirkumu likuma](https://likumi.lv/ta/id/287760-publisko-iepirkumu-likums) izpratnē ārzonā reģistrēta juridiskā persona, tās vismaz 75 % kapitāla daļu (akciju) īpašnieks vai turētājs nav ārzonā reģistrēta juridiskā persona vai personu apvienība.

Nomnieks arī ir apliecinājis, ka iepriekš nav saņēmis, kā arī neplāno pieteikties citam pagaidu ierobežota apmēra atbalstam, uz kuru būtu attiecināmas Noteikumu 12.punkta prasības par *de minimis* atbalsta saņemšanas kārtību.

Ņemot vērā iepriekš minēto, un pamatojoties uz 14.07.2020 Ministru kabineta Noteikumu Nr. 453 *par publiskas personas un publiskas personas kontrolētas kapitālsabiedrības mantas nomas maksas atbrīvojuma vai samazinājuma piemērošanu sakarā ar Covid-19 izplatību* 5.2.un 8.puktiem,

Latvijas Nacionālais dabas muzejs kā Iznomātājs Nomniekam - akciju sabiedrībai **Drogas**, reģ. Nr. 40003271420, **piemēro Nomas līguma 3.1.punktā noteiktās nomas maksas samazinājumu 30% apmērā par 2020.gada novembra mēnesi.** Samazinājumu piešķir, par samazinājuma procentiem atbilstošo summu samazinot decembra mēneša rēķinu.

Direktore Skaidrīte Ruskule

D.Dzilna

Tel.26358160